**Generalforsamling i Frederiksavn Jagtforening**

**D 3/2 2022 kl 19.00**

Fremmødte

Bestyrelsen:  
Bjarne Dunk Pedersen  
K. C. Thode  
Kasper Mikkelsen  
Erik Andersen

Medlemmer:  
10.

Kl 19.00 velkommen ved Bjarne Dunk

Dagsorden.

1. Valg af dirigent.
   1. John Dohn er valgt som dirigent som eneste stiller.
2. Formandens Beretning v. Bjarne Dunk

**Efterårets arrangementer:**

Vi skal ikke særlig langt tilbage for at finde vores sidste generalforsamling, nemlig i AUG 2020., da vi igen desværre har været påvirket at COVID 19.

Det lykkedes dog at afholde vores planlagte arrangementer i efteråret.

Der har været en del jagter og skydninger som hhv. KC og Jan vil komme ind på.

Vi fik afholdt vores bankospil i november, hvor der var et lidt lavere deltagerantal end tidligere.

Erik og jeg var til FM møde i kreds 1 i NOV, her bliver vi opdateret på vigtige politiske forhold og status på jagtområdet.

Jeg kommer ind på det lidt længere nede men I kan allerede se punkter fra mødet trykt i JÆGER.

**Jægerråd og kredsen:**

Vi har fortsat et godt samarbejde i Jægerrådet, der sker selvfølgelig skift på posterne, grundet skift i foreningerne; men Fritz FM har indvilget i at tage to år mere. Jeg selv er NF men har ingen planer om at blive FM.

Det er gennem Jægerrådet, at vi har lejet arealer af kommunen og disse er fordelt til alle JF i FRH kommune. Derigennem er det således muligt at tage på jagt i hele kommunen uden, at være medlem i den pgl. forening.

Grethe Jakobsen er formand for kreds 1, og hun gør et stort arbejde for kredsens foreninger og dermed også for alle medlemmer. Der er ca. 150 lokalforeninger i kreds 1. Man kan besøge kredsens hjemmeside, eller tilmelde sig på facebook.

**Tolne skydebane:**Tolne skydebane er reelt et resultat af godt samarbejde i kredsen og FRH og Hjørring jægerråd. Det er således at skydebanen nu er overtaget af DJ og Hjørring Jagtforening (og jægerråd) driver banen.

ALLE jagtforeninger i de to jægerråd kan anvende banen, med betaling af lejeafgift, der er ingen forskel. Vi får et rum til opstilling af skiver og skal selv stille skydeinstruktør.

Jeg forventer at vi kan indgå et samarbejde med Strandby JF, men man kan angiveligt altid melde sig til indskydning ved andre brugere/foreninger.

Sidste nyt:

Området er målt op, alle godkendelser og tilladelser er i hus. DJ skal udfærdige skøde for overdragelsen.

Dog er der rejst kritik af banen i Tolne lokalt og HJØ borgmester, der ikke er begejstrede for banen.

Regnar er nu indkaldt til møde med borgmesteren.

Regnar har været en ildsjæl og arbejdet indædt med at få banen på plads.

Dato for opstart er desværre uvis.

**Mårhundefælde og kamera:**

Vi har indkøbt kamera og fælde som frit kan udlånes til foreningens medlemmer. Hele Jylland er dækket af mårhunde og det gælder også områder rundt om Frederikshavn. Det er således bare om at opdage hvor de holder til og låne kameraet for at fastslå eksistensen og perioder for tilstedeværelsen.

Peter Drejø og John Dohn er vores eksperter og bidrager gerne med opsætning m.v.

Henvend jer til Peter for bistand og udlån af grejet.

**Leje af kommunens arealer:**

Vi tog det op ved møde med kommunen i SEP, og punktet blev behandlet på møde i TU d. 01. FEB, og resultatet er, at TU har godkendt en videreførelse af kontrakterne.

Der skal udfærdiges nye kontrakter formentlig for ti år. Der foretages mindre rettelser i ordlyden på kontrakterne.

Samme prisniveau med regulering.

**Medlemsstatus:**

Let, men konstant faldende medlemstal, som vi skal søge at rette op på.

Vi er pt. 180 medlemmer. Hvis man dykker ned i tallene så viser det sig at:

* 56 er ældre end 60 år.
* 20 af disse er født tidligere end 1948.
* 58 er mellem 40 og 60 år.
* 28 er yngre end 40 år.

Med mindre vi får vendt udviklingen så kan vi jo se hvilken vej det går.

Jeg ser medlemmerne som de bedste ambassadører for at tiltrække nye medlemmer, og håber at I vil hjælpe til at få flere medlemmer. Det er bl.a. derfor at vi har iværksat strategi med gratis jagter, gratis arrangementer o.l. således at vi søger at få glade og tilfredse medlemmer.

Bjarne efterspørger hvad vi som bestyrelse og medlemmer foreslår.

**Vores adfærd som jæger:**

Der er stigende fokus på os som jægere, og vi kan risikere at vores hobby og interesse kommer under pres indenfor en årrække.

De kommende NNF vil lave indgreb i vores muligheder for at jage på udvalgte områder. DK er et af de lande med mindste reelle natur områder, og der er vedtaget lov i EU om at landene skal etablere en vis procentdel som naturområde, derfor også NNF.

Jeg syntes dog at man skal etablere NNF uden, at hegne og indsætte store græssende dyr.

Vores landbrugserhverv gør, at vi har meget store monokultur som ikke er reel natur områder.

Pressede vildtbestande vil betyde yderligere indsats fra jægernes side og risiko for flere fredede arter. MEN når en vildtart bliver fredet, så mister jægerne selvfølgelig også interessen for den pgl. vildtart og ikke længere ubetinget etablerer foderpladser, udsætninger m.v.

Registrering og tælling af udvalgte vildtarter skal derfor forventes fremover.

Jeg opfordrer til at I engagerer jer i et vist omfang og følger med på området.

Vores adfærd som jæger er vigtigt område, vi skal måske tænke over hvilke billeder vi offentliggør på sociale medier – i stedet for billeder af parader med mange dyr kan billeder med repræsentativ udbytte være mere spiseligt og ikke vække uheldig opmærksomhed. Vi skal være opmærksomme på den tekst som vi skriver, husk at fortæl nuancerne så alle – også ikke jægere – forstår helheden i billede og tekst.

Vi skal måske også være bedre til at fortælle om alle de positive ting vi gør for vildt og naturen, herunder hvad vores jagtegnsmidler bliver anvendt til. Følg godt med i Jæger og tilmeld jer DJ nyhedsmails så vi styrker sammenhold og jagten.

* 1. **Efterfølgende diskussion:** Skal vi underlægge os andre folks meninger om jagten? Der fremføres holdninger både for og imod, om vi som jægere skal begrænse os, i vores opslag og hvorfor vi skal fastholde at fortælle åbent om jagten.   
     Jagten i bannerslund er et gennemgående emne, opslaget på foreningens facebook side omkring jagten.   
     **Ulrik:** Der bliver opfordret til at informere bedre om forholdende for jagterne, hvad er det tilladt at skyde, hvad er der set osv...

**Erik:** Påpeger at Danmarks Jægerforbund har mistet et stort antal medlemmer, bla. Blandt de yngre.

1. Orientering fra Hundeudvalg v. Jimmy – Bjarne tager ordet da Jimmy er syg

Kære alle fremmødte, som sagt så er undertegne Jimmy Sørensen i isolation grundet Covid-19 .

Bjarne vil derfor oplæse min beretning.

* 1. Sidste generalforsamling lå jo d.2/9-2021, og der er ikke sket meget siden, og så alligevel lidt.
  2. Vi har dog fået købt maling og udstyr til at male klubhuset på Rendborgvej i løbet af foråret.
  3. Retriverforeningen vil gerne bistå med malerarbejdet.
  4. vi skal have forhandlet en årlig kontrakt med Retriverforeningen.
     1. Udgangspunkt vil være; vedligeholdelse af vejen hen til klubhuset på rendborgvej samt en årlig leje på 2000kr.
  5. 3: Foreningen har købt en signalpistol. Undertegnede (J.S) står registreret for den.

Brugere vil blive bedt om at få lavet en bæretilladelse til pistolen, og den er afgiftfri.

* 1. der vil blive købt forskellige dummys hjem til træningsbrug i den nye sæson.
  2. Som en del af lejen for brug af søen på Jerup skole, så skal vi stå for opgravning af sivene i søen. Dette vil blive iværksat i løbet af de næste par måneder.
  3. vinduerne ud mod bænkene i klubhuset på Rendborgvej, vil blive brugt som opslagstavle, så brugere af området kan se eller få et opslag op, som er relevante for os alle i de 2 foreninger ( jagtforening og Retriverforeningen )
  4. Vildt til træningsbrug er på plads og fryserne er fyldt helt op.
  5. Nu håber vi på mange deltagere/ kursister til vores træning der starter man. d.21/3-2022 kl. 18.00 på Rendborgvej

1. Orientering fra Flugtskydningsudvalget v. Jan – Bjarne tager da Jan er syg.
   1. Vi startede første lørdag i februar med kommune skydning hvor holdet fik en fjerde plads,lars Ole blev nr to individuelt.så havde vi to hold skydninger mere i juni nordjydskbank og Jørgen Juul igen to utaknemmelige fjerdepladser.så deltog vi i vendelbocup hvor vi vandt gruppe c efter 8skydninger i hele Vendsyssel.vi havde vores egen skydning d.19juni som forløb godt i et fantastisk vejr,i år er det d.18.6. kommune skydning i år er d.1 maj.råbjerg starter i april, Sæby i maj.
   2. **K.C.** Appelere til at der dukker flere op til skydningerne. Det er hyggeligt og man får lov at prøve noget nyt.
2. Orientering fra Jagt udvalget v. K.C.
   1. Der blev skudt 3 ræve i februar jagten
   2. Der er skudt 54 stykker vildt
   3. Der er i gennemsnit mødt 8,5 mand op.
   4. Der er skudt 21 stykker råvildt. Lige fordelt i mellem rå, lam og buk.
   5. Alle jagter er gennemført.
   6. K. C. Appelere til at der dukke flere op til jagterne.
   7. Bestanden af Råvildt på jagterne er gode.
   8. **Bjarne** ønsker også gerne flere medlemmer deltager på jagterne. Jægerrådet koordinerer jagterne således at forningsjagterne ikke overlapper. Således kan man gå på jagt hele efterårssæsonen i kommunen. Jagterne koster typisk 200 kr. Det er billig jagt. Der uddeles desuden gratisjagter jf. Lodtrækning.
   9. **K.C. oplyser at dem der vinder gratis jagter ikke er dukket op, men nyjægerne deltager.**
3. Fremlæggelse af Regnskab 2021 v. Kasper Mikkelsen
   1. Regnskabet er fremlagt og godkendt.
      1. Der stilles spørgsmål til hvorfor forsikringen på renborgvej er opsagt
      2. Programmet er blevet dyrere og der er et par større udgifter til porto
4. Indkommende forslag
   1. Ingen indkommende forslag.

Pause.

*I pausen trækkes der lod om 2 pladser ved foreningens bukke jagt + 2 pladser ved foreningens efterårsjagter:  
De to højeste numre vinder en gratis fællesjagt, Efterår 2022/23*

**Ulrik og Per Hjørne vinde de to gratis pladser**

*De to laveste numre vinder en gratis Bukkejagt. 2022*

**Henrik og Hans Ole vinder de to gratis pladser.**

Efter pausen er der valg til bestyrelsen

1. Valg af stemmertællere
   1. Ulrik og Ulrik er valgt.
2. Valg til Formand for foreningen.
   1. Bjarne Dunk er genvalgt som formand. Samtidig udtrykker Bjarne at han ønsker det bliver sidste periode
3. Valg til Bestyrelsen Jan, Erik og Tom er på valg.
   1. Jan og Tom modtager genvalg.
   2. Erik modtager ikke genvalg.
   3. K.C. peger på Peter Drejø, Peter accepterer nomineringen og bliver valgt ind i bestyrelsen.
4. Valg af suppleanter. Jimmy og Jeanette er på valg.
   1. Jimmy modtager genvalg.
   2. Jeanette modtager ikke genvalg. John Dohn stiller op som suppleant og bliver valgt.
5. Valg af Revisorer.
   1. Bente og Leif. Modtager genvalg.
6. Fastsættelse af kontigent for 2022
   1. Kontigentet fortsætter uændret i 2023.
7. evt.
   1. Ulrik. Er der nyt vedr Fauna striber?
      1. Bjarne: Der er en temadag planlagt til først i marts. Der planlægges en markvandring til sommer.
   2. Kasper: Der er indskydning af salonrifler til reguleringsjagt den. 9. April.
   3. Bjarne: Hvad gør vi for nye medlemmer? For få at de nye og unge jægere til at blive i foreningen.
      1. Kan der etableres et samarbejde med kommunen, eksempelvis Junior Rangere
      2. K.C. Vi er som medlemmer nød til at værge og medvirke til fastholdelse af medlemmer, fastholdelse af medlemmer i jagtforeningen er vigtigt for fortsat politisk indflydelse.
   4. Bjarne: Tak til Erik for den store indsats.
      1. Foreningen gav rødvin og øl i gave.

Referent:

Kasper Mikkelsen